Tužba podnesena 18. travnja 2017. – Adapta Color protiv EUIPO-a – Coatings Foreign IP (ADAPTA POWDER COATINGS)
(predmet T-223/17)
Jezik na kojem je tužba podnesena: španjolski
Stranke
Tužitelj: Adapta Color, SL (Peñiscola, Španjolska) (zastupnici: G. Macías Bonilla, G. Marín Raigal i E. Armero Lavie, odvjetnici)
Tuženik: Ured Europske unije za intelektualno vlasništvo (EUIPO)
Druga stranka pred žalbenim vijećem: Coatings Foreign IP Co. LLC (Wilmington, Delaware, Sjedinjene Američke Države)
Podaci o postupku pred EUIPO-om
Nositelj spornog žiga: tužitelj
Predmetni sporni žig: figurativni žig Europske unije s verbalnim elementima „ADAPTA POWDER COATINGS” – žig Europske unije br. 3 383 015
Postupak pred EUIPO-om: postupak proglašavanja žiga ništavim
Pobijana odluka: odluka petog žalbenog vijeća EUIPO-a od 06/02/2017 u predmetu R 2522/2015-5
Tužbeni zahtjev
Tužitelj od Općeg suda zahtijeva da:
prihvati tužbu u cijelosti;
poništi pobijanu odluku;
naloži tuženiku i, ovisno o slučaju, intervenijentu snošenje troškova ovog postupka i troškova postupka proglašavanja žiga ništavim i žalbe pred EUIPO-om.
Tužbeni razlozi
povreda članka 7. stavka 1. točaka (b) i (c), članka 7. stavka 3., članka 52. stavka 1. točke (a) te članaka 75. i 76. Uredbe br. 207/2009;
povreda temeljnih i postupovnih načela poput tereta dokazivanja, obrazlaganja odluke, prava na obranu i prava na saslušanje, načela pravne sigurnosti, jednakog postupanja i dobre uprave.
____________